
Tárgy:	Budapest Főváros XIV. Kerület Zugló Önkormányzata Képviselő-testülete
…/2025. (I. 24.) önkormányzati rendelete 
a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati módosításáról

I. Előzmények
A képviselő-testület működésének részletes szabályait a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet (a továbbiakban: SZMSZ) határozza meg.
II. Vélemények
Magyarország helyi önkormányzatairól szóló 2011. évi CXXXIX. törvény (a továbbiakban: Mötv.) 22. § (5) bekezdése szerint a fővárosban főpolgármesteri hivatal, a fővárosi kerületben polgármesteri hivatal működik. A főpolgármesteri hivatalt a főjegyző, a kerületi polgármesteri hivatalt a jegyző vezeti. A fővárosban és a fővárosi kerületben több aljegyző is kinevezhető.
Mötv.  67. § (1) bekezdés d) pontja szerint a polgármester a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

Az SZMSZ 10. melléklete tartalmazza a Budapest Főváros XIV. Kerület Zuglói Polgármesteri Hivatal (a továbbiakban: Hivatal) főosztály jogállású szervezeti egységeit. 
Az előterjesztés 1. mellékletében foglalt rendelettervezet tartalmazza az SZMSZ módosítására vonatkozó javaslatokat. A rendelettervezet összhangban az Mötv. szabályaival megteremtené annak lehetőségét, hogy a Polgármester a jegyző helyettesítésére és a jegyző által meghatározott egyéb feladatok ellátására legfeljebb két aljegyzőt nevezzen ki.
Az előterjesztő javaslatot tesz a hivatal belső szervezeti tagozódásának módosítására az előterjesztés 1. melléklete szerint.   
A jogalkotásról szóló 2010. évi CXXX. törvény (a továbbiakban: Jat.) 17. §-a (1) bekezdése első mondata szerint:
„A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit.”
A Jat. 17. § (2) bekezdése alapján:
„A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket.”
A Jat. előbbiekben idézett rendelkezései alapján elvégzett előzetes hatásvizsgálat eredménye:
aa) Társadalmi, gazdasági, költségvetési hatások
A rendelet módosításának társadalmi hatása nincs, további, főosztály szintű szervezeti egység létrehozása gazdasági, költségvetési változást eredményezhet.
ab) Környezeti és egészségügyi következmények
A rendeletek módosításának egészségügyi következménye nincs. 
ac) Adminisztratív terheket befolyásoló hatások
Az adminisztratív terheket befolyásoló hatása nincs.
b) A jogszabály megalkotásának szükségessége, a rendelet módosítás megalkotása elmaradásának várható következményei
A rendeleti szabályozást az Mötv. 22. § (5) bekezdése teszi lehetővé.
c) A jogszabály alkalmazásához szükséges személyi, szervezeti, tárgyi és pénzügyi feltételek
A rendeletek módosítása nem jelent többletet a jelenlegi emberi erőforrás igények terén.

Kérjük a Tisztelt Képviselő-testületet, hogy a rendelet-tervezetet megtárgyalni és a rendeletet megalkotni szíveskedjen!

Jogi Főosztály véleménye: Az előterjesztésben közölt adatok és információk alapján jogi észrevételt nem tesz.

Jegyző törvényességi észrevétele: Észrevételt nem tesz.


[bookmark: _GoBack]III. Bizottsági Vélemények

Az előterjesztést a Jogi és Ügyrendi Bizottság tárgyalja.

IV. Rendeletalkotási javaslat

Budapest Főváros XIV. Kerület Zugló Önkormányzata Képviselő-testülete megalkotja a .../2025. (I. 24.) önkormányzati rendeletét a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet módosításáról az előterjesztés 1. és 2. melléklete szerint.

A rendeletalkotás a Magyarország helyi önkormányzatairól szóló 2011. évi CLXXXIX. törvény 50. §-a és a 42. § 1. pontja alapján minősített szótöbbséget igényel.

Budapest, 2025. 01. 15.
								Rózsa András
								  polgármester

Melléklet:

1. melléklet: önkormányzati rendelet tervezete 
2. melléklet: indokolás


Az előterjesztést készítette: 
Jogi Főosztály

